รมช.มนัญญา ชื่นชมเกษตรกร เปิดสวนอินทผลัมแห่งประเทศไทย
อินทผลัม หรือ อินทผาลัม เป็นไม้ตระกูลปาล์มที่มีถิ่นกำเนิดเกิดขึ้นในประเทศแถบตะวันออกกลาง มีชื่อภาษาอังกฤษว่า Date Palm ส่วนชื่อเรียกทางวิทยาศาสตร์คือ Phoenix dactylifera มีคุณประโยชน์มากมาย,ด้วยลำต้นที่สวยงาม นำไปปลูกเป็นไม้ประดับได้เป็นอย่างดีแล้ว รสชาติของผลอินทผลัมสดๆยังหวานหอมกรอบอร่อย และยังสามารถนำไปแปรรูปเป็นอาหารของหวานได้หลายอย่าง ปัจจุบันหลายประเทศจึงนำอินทผลัมสายพันธุ์ดีๆไปขยายพื้นที่ปลูกกันทั่วโลก,ประเทศไทย โชคดีที่มี นางกรณิศ นวลละออง หญิงไทยคนแรกของไทยและเอเชีย และเป็นคนที่ 2 ของโลก ที่ได้มีโอกาสเข้าไปศึกษาการเพาะเนื้อเยื่ออินทผลัมในห้องแล็บของบริษัท DPD ประเทศอังกฤษ และนำมาเผยแพร่การปลูกอย่างถูกวิธีให้เกษตรกรไทยได้รู้,นางกรณิศ ได้ศึกษาและเรียนรู้จากนักวิชาการของแล็บ DPD จนทราบว่าอินทผลัม พันธุ์ บาฮี (Barhee) แหล่งกำเนิดในประเทศอิรัก ซึ่งมีการปลูกแพร่หลายในประเทศอังกฤษและหลายประเทศ บริโภคผลสด มีความกรอบและหวานกว่าพันธุ์อื่นๆ เหมาะสมกับภูมิอากาศในประเทศไทย,นางกรณิศ และ นายจอห์น เอ็ดเวิร์ด วูด สามีชาวอังกฤษ ซึ่งร่วมศึกษาเกี่ยวกับอินทผลัมด้วยเช่นกัน จึงได้กลับมาตั้งศูนย์อนุบาลอินทผลัมพันธุ์ บาฮี ในชื่อ เอ็ด วูด ฟาร์ม ที่ อ.สีคิ้ว จ.นครราชสีมา เพื่อให้ความรู้แก่เกษตรกรไทยให้ปลูกอย่างถูกวิธี และไม่ตกเป็นเหยื่อของคนที่มาหลอกลวงขายพันธุ์,ส่งผลให้การปลูกอินทผลัมด้วยการเพาะเนื้อเยื่อแพร่หลายในประเทศไทย และเกษตรกรไทยเข้าใจวิธีการปลูก ตลอดจนการดูแลระหว่างการปลูกอย่างถูกวิธี ผลผลิตที่ออกมาได้ผลดี กลายเป็นพืชเศรษฐกิจตัวใหม่ที่ต้องจับตามอง,ในปีนี้ นางกรณิศ ได้รวมกลุ่มเกษตรกรผู้ปลูกอินทผลัมทั่วประเทศ มาร่วมจัดงาน เปิดสวนอินทผลัมแห่งประเทศไทย ที่ไร่อินทผลัม บ้านสวนสระเพลง หมู่ 2 ต.สูงเนิน อ.สูงเนิน จ.นครราชสีมา เพื่อเปิดตลาด,ให้เจ้าของสวนได้พบผู้ซื้อโดยตรง ไม่ผ่านนายหน้าที่จะมากดราคา,พร้อมกันนี้ถือโอกาสเปิด ไร่อินทผลัม สวนสระเพลง เป็น ศูนย์เรียนรู้ ให้เกษตรกรและผู้สนใจเข้าเยี่ยมสวนและชิมอินทผลัมสดจากต้นด้วย,งานจัดระหว่างวันที่ 27 ก.ค.-1 ก.ย.2562 มีเจ้าของสวนอินทผลัมจาก 15 จังหวัด ได้แก่ ชัยนาท ชัยภูมิ เพชรบูรณ์ นครสวรรค์ นครพนม นครราชสีมา สกลนคร บุรีรัมย์ หนองคาย หนองบัวลำภู อุดรธานี ฉะเชิงเทรา สิงห์บุรี สระบุรี และอุทัยธานี นำผลผลิตมาออกบูธโชว์และจำหน่ายกัน,วันเปิดงานได้เชิญ น.ส.มนัญญา ไทยเศรษฐ์ รมช.เกษตรและสหกรณ์ ซึ่งสนใจเรื่องอินทผลัม ไปเป็นประธานเปิดงาน โดยมี นายอภิชา เลิศพชรกมล ส.ส.นครราชสีมา เขต 9 และ นายพรชัย อำนวยทรัพย์ ส.ส.นครราชสีมา เขต 10 พรรคภูมิใจไทย ไปร่วมงานด้วย,นอกจากนี้ นางปิยะฉัตร อินสว่าง รอง ผวจ.นครราชสีมา นายกังสดาล สวัสดิ์ชัย เกษตร จ.นครราชสีมา นายชูศักดิ์ อักษรวงศิลป์ เกษตร อ.สูงเนิน ตลอดจนกำนัน ผู้ใหญ่บ้าน และผู้สนใจเข้าร่วมงานคับคั่ง,น.ส.มนัญญา เดินเยี่ยมชมผลผลิตอินทผลัมที่นำมาออกบูธด้วยความตื่นตาตื่นใจ เพราะมีผลใหญ่และชิมแล้วรสหวานกรอบ รวมทั้งชมผลิตภัณฑ์แปรรูปอาหารจากอินทผลัม อาทิ น้ำจากผลสด, เค้กอินทผลัม, อินทผลัมฟรีซดาย, แยมอินทผลัม, อินทผลัมเคลือบแก้ว, อินทผลัมตากน้ำผึ้ง,รมช.เกษตรกล่าวชื่นชมในความตั้งใจของคณะผู้จัดงานและกลุ่มเกษตรกรผู้ปลูกอินทผลัมเกษตรอินทรีย์ ที่มีการรวมกลุ่มกันเพื่อการพัฒนาเกษตรกรรมของประเทศไทย มีการศึกษาค้นคว้าเรื่องการเพาะปลูกอินทผลัมจนประสบความสำเร็จในระยะเวลาอันรวดเร็ว มีการพัฒนาจนสามารถได้ผลผลิตตรงตามสายพันธุ์ที่แท้จริง ผลงามใหญ่สมบูรณ์ และราคาดี เป็นการสร้างอาชีพ สร้างรายได้ให้กับพี่น้องเกษตรกรอย่างแท้จริง,ภาครัฐยินดีให้การสนับสนุนเกษตรกรผู้ปลูก เกษตรกรต้องศึกษาอย่างเต็มที่ อยากให้ศึกษาเรื่องการแปรรูปเป็นน้ำตาลทราย เพราะเป็นน้ำตาลเชิงเดี่ยวที่ให้ประโยชน์แก่ร่างกาย ควรที่จะได้มีการพัฒนาด้านความรู้แก่เกษตรกร และส่งเสริมให้ปลูกสร้างรายได้แก่ครัวเรือน เพราะเป็นพืชเศรษฐกิจตัวใหม่ที่น่าสนใจ น.ส.มนัญญา กล่าว,ขณะที่ นางปิยะฉัตร อินสว่าง รอง ผวจ.นครราชสีมา กล่าวว่า ทางจังหวัดยินดีสนับสนุนเต็มที่ โดยจะให้สำนักงานเกษตรจังหวัด และเกษตรอำเภอ มาร่วมจัดศูนย์เรียนรู้ที่ไร่แห่งนี้ด้วย,ด้าน นางกรณิศ แม่งานใหญ่ ยังขึ้นเวทีเสวนาพร้อมกับ นายมงคล นาคอ่อน นักวิชาการอิสระ ในฐานผู้เชี่ยวชาญด้านแร่ธาตุในการบำรุง และ การป้องกันและกำจัดศัตรูพืช โดยให้ความรู้ด้านการปลูกและป้องกันแมลงต่างๆ,การจัดงานครั้งนี้ เพื่อเป็นการพบปะเกษตรกรผู้ปลูกอินทผลัมจากภูมิภาคต่างๆ ช่วยให้เกษตรกรมีแหล่งจำหน่ายผลผลิตเป็นของตัวเอง และเพื่อพัฒนาศักยภาพในการผลิตอินทผลัมให้มีคุณภาพที่ดียิ่งขึ้น อีกทั้งต่อยอดเป็นแลนด์มาร์กท่องเที่ยวเชิงเกษตรแห่งใหม่ของจังหวัดต่อไปด้วย นางกรณิศ กล่าว,ส่วน นายสุกฤษฎิ์ สุทธิจันทึก เจ้าของไร่บ้านสวนสระเพลง ที่ร่วมทุนปลูกกับ นางกรณิศ กล่าวว่า สวนของตนเองปลูกอินทผลัมชนิดเนื้อเยื่อพันธุ์ บาฮี จำนวน 400 ต้น พันธุ์มาจากแล็บ DPD อังกฤษ ชำใส่ถังขนาด 200 ลิตรไว้ 2 ปี ลงดินปลูกเมื่อเดือน พ.ค.2562 ต้นออกจั่นเมื่อเดือน ก.พ.2562 ใช้เวลาลงดินเพียง 1 ปี สามารถเก็บผลผลิตได้,วันนี้อินทผลัมกลายเป็นผลไม้ขายดีแม้จะมีราคาค่อนข้างแพง แต่คนไทยก็ให้การต้อนรับจนกลายเป็นพืชเศรษฐกิจตัวใหม่ที่เกษตรกรไทยทุกภาคให้ความสนใจนำไปปลูกอย่างแพร่หลาย คุณกรณิศกับผมจัดไร่เป็นศูนย์เรียนรู้ยินดีให้มาเรียนรู้การปลูกได้ นายสุกฤษฎิ์ กล่าว,สำหรับงาน เปิดสวนอินทผลัมแห่งประเทศ ไทย เจ้าของสวนอินทผลัมนำผลผลิตมาขายกันจนเกลี้ยง ช่วงนี้ถึง 1 ก.ย. จึงมีแต่เสียค่าเข้าชมไร่และชิมคนละ 200 บาท เด็ดจากต้นกินได้ทั้งวันนำกลับบ้านต้องซื้อไปต่างหากจ้า.,ทวีศักดิ์ ทิพย์พรชัย รายงาน
ด้วยลำต้นที่สวยงาม นำไปปลูกเป็นไม้ประดับได้เป็นอย่างดีแล้ว รสชาติของผลอินทผลัมสดๆยังหวานหอมกรอบอร่อย และยังสามารถนำไปแปรรูปเป็นอาหารของหวานได้หลายอย่าง
อินทผลัม,พันธุ์บาฮี,ทวีศักดิ์ ทิพย์พรชัย,อินทผาลัม,เกษตร